Diari Oficial de la Generalitat Valenciana


Sumari del DOGV 4263, del 04-06-2002 (2002/5441)

Informació pública de l'acceptació de les delegacions efectuades en matèria de gestió tributària i recaptació de l'impost sobre l'increment de valor dels terrenys de naturalesa urbana efectuades pels ajuntaments d'Agost i altres.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4263

Data del DOGV
:   04-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5441


Organisme emissor
:   Diputacio Provincial d'Alacant

Tipus de document
:   Anunci

Informació pública de l'acceptació de les delegacions efectuades en matèria de gestió tributària i recaptació de l'impost sobre l'increment de valor dels terrenys de naturalesa urbana efectuades pels ajuntaments d'Agost i altres. [2002/S5441]
  
D'acord amb el que establix l'article 7.2 de la Llei 39/1988, de 28 de desembre, Reguladora de les Hisendes Locals, es publica l'acceptació de les delegacions efectuades en matèria de gestió tributària i recaptació de l'impost sobre l'increment de valor dels terrenys de naturalesa urbana efectuades pels ajuntaments que a continuació es detallen:
  
- Agost
  
- Benejúzar
  
- Benilloba
  
- Castell de Castells
  
- Hondón de los Frailes
  
- La Romana
  
- La Vall d'Alcalà
  
- Tormos
  
Estes delegacions tindran efecte des de l'1 de maig de 2002 i estaran vigents fins al 31 de desembre de 2006; i quedaran tàcitament prorrogades per períodes de cinc anys, si cap de les parts manifesta expressament la voluntat en contra i ho comunicarà a l'altra, amb una antelació no inferior a sis mesos de l'acabament o a la de qualsevol dels períodes de pròrroga.
  
L'abast, el contingut i les condicions de l'acceptació d'estes delegacions són les establides per la Diputació d'Alacant en sessió de ple de data 21 de desembre de 2001 mitjançant l'adopció de l'acord relatiu a l'acceptació de la delegació en la Diputació Provincial d'Alacant de les facultats de gestió tributària i recaptació de determinats ingressos de dret públic, i que a continuació es transcriu:
  
Primer
  
Acceptar la delegació en esta diputació provincial de les facultats que els ajuntaments tenen atribuïdes en matèria de gestió tributària i recaptació de determinats ingressos de dret públic que s'efectue per acord plenari dels ajuntaments de la província d'acord amb el següent text, en la part dispositiva:
  
«Primer. Delegar en la Diputació Provincial d'Alacant les facultats que este ajuntament té atribuïdes en matèria de gestió, liquidació, inspecció i recaptació tributària dels ingressos de dret públic que s'especifiquen més endavant, a l'empara del que establix l'article 106.3 de la Llei 7/1985, de Bases de Règim Local i l'article 7 de la Llei 39/1988, Reguladora de les Hisendes Locals, amb l'abast, contingut, condicions i vigència que s'establixen en el present acord.
  
Segon. Contingut i abast de la delegació
  
1) Les facultats de gestió, liquidació, inspecció i recaptació tributària dels ingressos de dret públic que s'especifiquen en l'annex, que inclouran totes les actuacions que continguen d'acord amb la legislació aplicable i en tot cas, els següents:
  
a) Concessió i denegació d'exempcions i bonificacions.
  
b) Realització de les liquidacions conduents a la determinació dels deutes tributaris, emissió de documents de cobrament i pràctica de les notificacions.
  
c) Fixar els terminis de cobrament en període voluntari en deutes per rebut.
  
d) Recaptació dels deutes, tant en període voluntari com executiu.
  
e) Expedir els certificats de descobert individuals o col·lectives.
  
f) Dictar la providència de constrenyiment.
  
g) Liquidar interessos de demora, per a la seua aplicació en tots els deutes en què aquells són exigibles.
  
h) Concedir o denegar ajornaments i fraccionaments en voluntària i executiva.
  
i) Resolució dels expedients de devolució d'ingressos indeguts.
  
j) Resolució dels recursos que s'interposen contra els actes anteriors.
  
k) Qualsevol altre acte necessari per a l'efectivitat dels anteriors.
  
2) Per a un millor acompliment de les facultats delegades, es delega igualment en la diputació provincial la facultat per a establir acords o conveni de col·laboració amb altres administracions públiques o entitats.
  
Tercer. Condicions de la delegació
  
1) La Diputació Provincial d'Alacant exercirà les facultats objecte de la present delegació a través de Suma Gestió Tributària.
  
2) Per a l'exercici de les facultats delegades, Suma s'atendrà a l'ordenament local i a la legislació aplicable, i també a la normativa que en matèria de gestió i recaptació d'ingressos de dret públic puga dictar la diputació provincial en ús de la potestat reglamentària prevista en l'article 106.2 de la Llei de Bases de Règim Local.
  
3) Per a l'exercici de les funcions delegades en el present acord, la Diputació Provincial d'Alacant percebrà una compensació econòmica consistent en:
  
a) El 4% del principal recaptat en període voluntari.
  
b) El 20% del principal recaptat en període executiu amb independència de la quantia que la legislació vigent en cada moment determine per al recàrrec de constrenyiment.
  
c) El 2,5% dels imports recaptats en concepte d'interessos de demora en el procediment executiu.
  
Les quantitats a què donarà lloc esta compensació econòmica seran retingudes per Suma Gestió Tributària dels lliuraments i liquidacions corresponents que es realitzen a l'ajuntament.
  
En el cas de liquidacions d'ingrés directe derivades de la primera implantació d'un tribut de cobrament periòdic per rebut les despeses de notificació seran compensades, prèvia comunicació a l'ajuntament, una vegada finalitzada la notificació d'estes, en la primera transferència corresponent a la recaptació executiva.
  
4) Les compensacions de deutes en període voluntari que, de conformitat amb la legislació aplicable, l'ajuntament poguera acordar, requerirà la intervenció de Suma per a la realització i s'hauran, en qualsevol cas, d'entendre com a deutes cobrats a efectes del que establix l'apartat tercer.3.a) del present acord.
  
5) Les quantitats que corresponguen a la recaptació voluntària de liquidacions d'ingrés directe i a la recaptació executiva de rebuts i liquidacions d'ingrés directe seran transferides a l'Ajuntament mensualment, una vegada deduït l'import de la compensació econòmica a què fa referència l'apartat tercer.3), i també qualsevol altra quantitat derivada de la pròpia gestió tributària (ingressos duplicats, compensacions, etc.), acompanyades de la documentació justificativa, i Suma Gestió Tributària anualment retrà compte de la gestió recaptadora.
  
6) Les quantitats que corresponguen a la recaptació voluntària de rebuts seran transferides a l'Ajuntament una vegada, acabat el període voluntari, hagen sigut aplicats els cobraments i deduïdes de l'import total de la recaptació obtinguda, la compensació econòmica corresponent, i també qualsevol altra quantitat derivada de la pròpia gestió tributària; acompanyades de la documentació justificativa, i Suma anualment retrà compte de la gestió recaptadora.
  
Quart. Entrada en vigor i termini de vigència
  
1) Quan es tracte de tributs de cobrament periòdic per rebut es començarà la gestió a partir del padró d'este aprovat per l'ajuntament per a l'exercici d'entrada en vigor de la delegació.
  
2)L'entrada en vigor del conveni tindrà lloc en la mateixa data de l'aprovació de la delegació i vigirà fins al 31 de desembre de 2006, i quedarà tàcitament prorrogada, per període de cinc anys, si cap de les parts manifesta expressament la voluntat en contra i ho comunicarà a l'altra, amb una antelació no inferior a sis mesos de l'acabament o a la de qualsevol dels períodes de pròrroga.
  
3) La delegació de funcions afectarà a tots els períodes impositius no prescrits.
  
Cinqué. En allò relatiu a l'abast, contingut i condicions de la delegació i a efectes d'homogeneïtat, podran ser revisades per la diputació provincial quan es modifiquen les delegacions de la resta dels ajuntaments de la província, amb la prèvia conformitat municipal.
  
Sisé. Este acord substituirà a qualsevol altre adoptat amb anterioritat en matèria de gestió tributària i recaptació dels ingressos de dret públic objecte del present acord.
  
Sété. El present acord es notificarà a la Diputació Provincial d'Alacant a efectes que per la seua part es procedisca a l'acceptació de la delegació ací conferida.
  
Huité. Una vegada acceptada la delegació per la Diputació Provincial d'Alacant, el present acord es publicarà en el Butlletí Oficial de la Província d'Alacant i en el de la comunitat autònoma, perquè se'n prenga coneixement, d'acord amb el que establix en l'article 7.2 de la Llei 39/1988, de 28 de desembre, Reguladora de les Hisendes Locals.
  
Annex
  
Ingressos de dret públic per als quals es delega en la Diputació Provincial d'Alacant les facultats atribuïdes a este ajuntament en matèria de gestió, liquidació, inspecció i recaptació tributària».
  
Segon
  
Facultar el president de la Diputació Provincial Julio de España Moya o a qui legalment el substituïsca, per a l'acceptació, en els termes assenyalats en el punt primer d'este acord, (i l'entrada en vigor, el termini de vigència i els períodes de pròrroga podran ser diferents al que establix l'apartat quart del punt primer), de les delegacions els acords plenaris de les quals dels respectius ajuntaments es reben en esta diputació provincial, el qual retrà compte al ple de estes.
  
Tercer
  
En compliment del que assenyala l'apartat huité del punt primer del present acord, la diputació provincial assumirà la publicació de la delegació en el Butlletí Oficial de la Província d'Alacant i en el Diari Oficial de la Generalitat Valenciana perquè se'n prenga coneiximent.